Velkommen til
 «Dialog i oppmerksomhetsrommet»
- på Helgelandskysten
Lovund hotell - 16 og 17 september 2026

Vi vil invitere kollegaer fra Træna, Lurøy og Rana Kommune 
til to intensive dager - i fine omgivelser både ute og inne, hvor vi arbeider oss inn i «oppmerksomhetsrommet» 
sammen med Professor Emeritus Anders Lindseth.

Programmet vil dels være opplegg og felles refleksjoner i plenum, samt arbeide i grupper hvor vi arbeider med utvikling av egen praksis og kanskje finner nye samarbeidsrelasjoner - på tvers og på langs.
Seminaret er et ledd i det forebyggende arbeidet med Barn og Unge som de tre kommuner allerede er i gang med. 


Arrangør: Arbeidsgruppa for dialogseminaret - Kirsten Ellingbø, Berit Nonskar, Kristin Nilssen, Helene Skaatan og Astrid Eiterå i samarbeid med Lurøy Kommune, Træna Kommune og RKKYH  
Et tverrfaglig og tverrkommunalt prosjektarbeid hvor vi setter lys på problemstillingen: 
Hvordan styrker vi fagutviklingen og samarbeidet omkring barn og unge i sårbare familier, i små distriktskommuner?

Vi tror at det å møtes i et dialogisk rom i halvannet døgn gir særlig gode vilkår for refleksjon og utvikling, og mulighet for å tenke helt nye tanker, både sammen med hverandre og hver for seg. 
På seminaret trener vi i dialogisk praksis og reflekterende prosesser, med fokus på hvordan vi møter vår egen sårbarhet i møter med mennesker - og lærer mer om hvordan man avholder dialogiske møter. 
Samtidig møtes vi rundt de helt konkrete faglige utfordringer som de tre kommuner hver især står i.    
Program: (kan bli revidert) 

Onsdag 16. september
Ankomst Lovund 10.15
11.00 Velkommen – introduksjon til programmet. 
12.00 – 13.00 Lunsj
13.00 – 15.00 Hvordan arbeider vi med forebygging i de forskjellige kommuner? Opplegg og dialog i plenum. 
15.30: Professor Emeritus Anders Lindseth: «Om samtalens lille under» Hvordan kan vi åpne et oppmerksomhetsrom, hvor den som snakker føler seg invitert inn?  
17.00: Drøftelse av opplegg i mindre grupper
19.00: Middag 
 20.00: Kveldsprogram 
Torsdag 17. september
08.30: Dialogisk praksis – tanker fra i går og introduksjon til gruppeøvelser
10.00: Gruppearbeid på tvers av kommuner
12.00: Lunsj
13.00: Dialogisk prosess i plenum
14.30: Gruppearbeid i egne kommuner
16.00: Felles avslutning
17.00: Suppe
18.00: Båten hjem

Hvem er invitert? 
· Medlemmer av URO-Team Lurøy Kommune fra oppvekst og helse, arbeidsgruppa for forebyggende plan, m.fl., 
· De som arbeider forebyggende med barn og Unge i Træna Kommune. 
· Familieterapeuter fra familieteamet i Rana Kommune.

Avtal deltakelse med nærmeste leder. Deltakelsen er gratis.  

Påmeldingslink: Dialog i oppmerksomhetsrommet 

